**41.Oblastná výstava zvierat Ivanka pri Nitre 28.-30.10 2016**

Areál miestneho parku, Novozámocká ul.

Na výstavu môžu chovatelia, členovia SZCH prihlásiť iba čistokrvné králiky, hydinu a holuby označené tetovaním alebo platným krúžkom. Na výstavu môžu byť prijaté len zvieratá s platným veterinárnym osvedčením, kde bude potvrdené, že sú klinicky zdravé a pochádzajú z miesta bez nebezpečných nákaz.

Vakcinácie a vyšetrenia musia byť zaznačené vo veterinárnom osvedčení, nie staršom ako 5 dní.

Zvieratá bez platného veterinárneho osvedčenia nebudú prevzaté na výstavu !

Prihláška sa doručuje osobne, mailom alebo poštou na adresu:

Ing. Roman Obložinský, Na stanicu 22, 951 12 Ivanka pri Nitre. tel. č. 0905 136 936

mail: oblozinsky@zoznam.sk

Odovzdaním prihlášky vystavovateľ potvrdzuje, že súhlasí s výstavnými podmienkami.
Za vystavenie zvierat je klietkové 1-€/za ks . Pre vystavovateľov je katalóg zahrnutý v  poplatku. Uzávierka prihlášok je dňa 10. 10. 2016. Platba pri preberaní zvierat.
Zvieratá budú vystavené sólo po jednom ks.

Príjem zvierat bude dňa 27. 10. 2016 od 12.00 - 19.00 hod. Zvieratá je potrebné osobne doviezť.

Oceňovanie zvierat sa uskutoční dňa 28. 10. 2016 od 08.00 hod. posudzovateľmi bez prístupu verejnosti.

Predaj zvierat sa uskutoční prostredníctvom garantov. K predajnej cene bude pripočítaných 10% v prospech výstavy. Zakúpené zvieratá budú novému majiteľovi vydané hneď po úhrade.

Majiteľom najlepšie ohodnotených zvierat budú udelené ceny, ktoré si vystavovatelia môžu prevziať pri preberaní zvierat dňa 30. 10. 2016. Ceny sa nezasielajú. Výstavný výbor zodpovedá za riadne ustajnenie a kŕmenie vystavovaných zvierat a poskytuje záruku v prípade straty počas výstavy. Nezodpovedá za úhyn chorých zvierat.
Výstavný výbor si vyhradzuje právo zmien vo výstavných podmienkach. V prípade malého počtu zvierat alebo nepriaznivého počasia sa výstava nemusí uskutočniť.

Zvieratá budú vydávané majiteľom po ukončení výstavy dňa 30. 10. 2016 od 14.00 hod.
Len osobné odovzdanie.

Výstava bude otvorená pre verejnosť nasledovne:

 **piatok  28. 10. 2016 od 14.00 - 18.00 hod.
 sobota  29. 10. 2016 od 09.00 - 17.00 hod.
 nedeľa 30. 10. 2016 od 09.00 - 14.00 hold.**
 Tešíme sa na Vašu návštevu.

 Výstavný výbor ZO SZCH Ivanka pri Nitre.